«Εάν δεν είσαι ικανός να εκνευρίζεις κανέναν με τα γραπτά σου, τότε να εγκαταλείψεις το επάγγελμα»

Εξαπατούσε: Ο υφυπ. Εξωτερικών Αντ. Διαματάρης, ΔΕΝ είναι απόφοιτος του πανεπιστήμιου ''Columbia'' Νέας Υόρκης (παραιτήθηκε τελικά, αποδεκτή η παραίτηση)

ΠΑΡΑΙΤΗΘΗΚΕ

O Αντώνης Διαματάρης, παραιτήθηκε (5 Δεκ. '19) από την θέση του υφυπουργού Εξωτερικών, αρμόδιου για τον Απόδημο Ελληνισμό. Ο πρωθυπουργός έκανε αποδεκτή την παραίτηση.

Η δήλωση παραίτησης: «Ασχολούμαι με τα θέματα της Ομογένειας επί δεκαετίες. Μόνο μου μέλημα όλα αυτά τα χρόνια είναι η προσφορά στον Ελληνισμό. Για αυτό με μεγάλη τιμή αποδέχθηκα την πρόταση του Πρωθυπουργού Κυριάκου Μητσοτάκη να αναλάβω το χαρτοφυλάκιο του Υφυπουργού Εξωτερικών αρμόδιου για τα θέματα του Απόδημου Ελληνισμού. Τις τελευταίες ημέρες δέχομαι προσωπικές επιθέσεις που λειτουργούν αποπροσανατολιστικά, με σκοπό να πλήξουν την κυβέρνηση και τον Πρωθυπουργό, τον οποίο αγαπώ και εκτιμώ, καθώς και να υπονομεύσουν το έργο μου. Για τον λόγο αυτό, υπέβαλα, με πόνο ψυχής, στον Κυριάκο Μητσοτάκη την παραίτησή μου από τη θέση του Υφυπουργού Εξωτερικών για τον Απόδημο Ελληνισμό». ................... Κι άλλη ''μεγάλη ζημιά'' για υφυπ. Διαματάρη: Χάνει την αμερικάνικη υπηκοότητα;

''Section 349 of the INA (8 U.S.C. 1481), as amended states that U.S. nationals are subject to loss of nationality if they perform certain specified acts voluntarily''. (title 8 ''Alliens and Nationaity'', Dec. 29, 1981, page 464). Η 4η παράγραφος του νόμου αναφέρει συγκεκριμένα: ''accepting employment with a foreign government after the age of 18 if (a) one has the nationality of that foreign state or (b) an oath or declaration of allegiance is required in accepting the position (Sec. 349 (a) (4) INA)''. ........................ O υφυπ. Εξωτερικών επιβεβαίωσε την αποκάλυψη του ''ΚΑΛΑΜΙ''

Διαματάρης: ''Σπούδασα στο Columbia αλλά δεν πήρα τίτλο (πτυχίο)''. «Παρακολούθησα το μεταπτυχιακό πρόγραμμα σπουδών, αλλά δυστυχώς, λόγοι οικονομικοί, δεν μου επέτρεψαν να αποκτήσω τον σχετικό τίτλο σπουδών», αναφέρει ο υφυπουργός Εξωτερικών, Αντώνης Διαματάρης, σε ανακοίνωή του (2 Δεκ. '19), δίνοντας διευκρινίσεις, μετά την αποκάλυψη του ''ΚΑΛΑΜΙ'' ότι δεν διαθέτει ''μάστερ'' από το πανεπιστήμιο ''Κολούμπια''. Παρ' όλα αυτά παραμένει ''παπατζής'', αφού σε συνεντεύξεις του (π.χ. εφημερίδα ''Καθημερινή'' 22 Μαίου 2017), δηλώνει ''ΑΠΟΦΟΙΤΟΣ του Columbia'' με... ''μάστερ''. ................. Ο εκλεκτός του πρωθυπουργού Κυρ. Μητσοτάκη, ως διαχρονικός συνεργάτης-αυλοκόλακας της οικογένειας (και αποδέκτης εκατομ. από την Ελλάδα, χάρη στην μεσολάβηση της οικογένειας), ο υφυπουργός Εξωτερικών Αντ. Διαματάρης, απόφυγε να επιβεβαιώσει από ποιό ''Columbia University'', πήρε ''μάστερ'' στην ''διοίκηση επιχειρήσεων'' ή σε οτιδήποτε άλλο. Στην ιστοσελίδα του υπουργείου Εξωτερικών (βιογραφικό του) και σε δημοσιεύματα αθηναϊκών (έντυπων και ηλεκτρονικών) ΜΜΕ, παρουσιάζεται ο υφυπουργός Εξωτερικών, αρμόδιος για Απόδημους, ως ''απόφοιτος'' του φημισμένου πανεπιστήμιου Columbia Νέας Υόρκης και μάλιστα με ''μάστερ'' (master) στην ''δοίκηση επιχειρήσεων'' (ΜΒΑ). Αφού δεν υπήρξε απάντηση-επιβεβαίωση από τον υφυπουργό της κυβέρνησης ''άριστων, καλύτερων και εξυπνότερων'' (όπως γραπτά την περιγράφει ο ίδιος), αυτήν την δίνει το ''ΚΑΛΑΜΙ'', με επίσημο έγγραφο που έλαβε στο ερώτημα που υπόβαλε εκεί που έπρεπε, όπως δεσμεύτηκε να πράξει. Δείτε σε φωτογραφία το ουσιαστικό μέρος του έγγραφου: 'Ετσι, πιστοποιείται ότι ο υφυπουργός Εξωτερικών Αντώνης Διαματάρης, ιδιοκτήτης της εφημερίδας ''Εθνικός Κήρυξ'' Αστόριας Νέας Υόρκης και γιά 40 χρόνια εκδότης της, κορόϊδευε και εξαπατούσε βασικά την Ομογένεια στις ΗΠΑ, ως ''σπουδαίος'' και... ''απόφοιτος του Κολούμπια''. Ενώ η αλήθεια είναι ότι ουδέποτε αποφοίτησε. Τελευταία, κορόϊδεψε-εξαπάτησε τον πρωθυπουργό και τον λαό στην Ελλάδα, παρουσιαζόμενος ως κάτι που δεν ήταν. Ο υφυπουργός, παραμένει ακόμα ως ''CEO και υπεύθυνος σύμφωνα με τον νόμο'' της εφημερίδας του, κατά παράβαση της ελληνικής νομοθεσίας, όπως πρωτοαποκάλυψε το ''ΚΑΛΑΜΙ'' στις 14 Οκτωβρίου '19 (και τελευταία ασχολήθηκαν με το ζήτημα 1-2 αθηναϊκά ΜΜΕ). Δεν χρειάζεται να έχει κανείς μεγάλη γνώση γιά να καταλάβει ότι ο υφυπουργός, από τον τρόπο που ομιλεί ή γράφει, δεν είναι αυτό που παρουσιάζεται. Ακόμα και σε ζητήματα απόδημου Ελληνιισμού, αν και ζει 50 χρόνια στις ΗΠΑ, είναι ημιμαθής. Χρήσιμες σημειώσεις, γιά να θυμόμαστε: - Ενδεικτική η δήλωση του υφυπουργού σε συνέντευξη (εφημερίδα ''Καθημερινή'', 22 Μαίου 2017): «....Σεπτέμβριο του 1979... είχα μόλις τελειώσει την Σχολή Διοίκησης Επιχειρήσεων του Πανεπιστημίου Κολούμπια». - ΕleftherosTypos.gr (8 Ιουλίου 2019): «...Κατάγεται από το χωριό Θάνος της Λήμνου. Το 1968 μετανάστευσε στη Νέα Υόρκη, ενώ το 1977 αποφοίτησε από το περίφημο πανεπιστήμιο Columbia». alphatv.gr (8 Ιουλίου 2019): «...O Αντώνης Διαματάρης είναι από το 1979 εκδότης του ''Εθνικού Κήρυκα'' (Αστόριας, Νέας Υόρκης). Γεννήθηκε το 1950 στη Λήμνο και μετανάστευσε το 1968 στη Ν. Υόρκη. Ολοκλήρωσε τις σπουδές του λαμβάνοντας MBA από το Columbia University...». (Και πολλά άλλα συναφή δημοσιεύματα σε ΜΜΕ Ελλάδας). Στην ανάρτηση γιά τα μέλη της κυβέρνησης Μητσοτάκη, στον κυβερνητικό ιστότοπο, αναφέρεται ο υφυπουργός ως ''κάτοχος ΜΒΑ''. Στην ανάρτηση έγινε διόρθωση 2 Δεκ. '19, μετά τις αποκαλύψεις του ''Κ'' και αφαιρέθηκε η φράση περί ''μάστερ από Κολούμπια''. Το μόνο μικρό λάθος που παραμένει είναι η ημερομηνία γέννησης, η ορθή είναι 1950. Τώρα, ειδικά τα ΜΜΕ Ελλάδας, που άθελά τους παραπληροφόρησαν το κοινό τους ως θύματα ενός ''παπατζή'', οφείλουν -δεοντολογικά- να κάνουν την διόρθωση. Αν και αμφιβάλουμε ότι θα το πράξουν, γνωρίζοντας ότι η διαπλοκή είναι... κανόνας στην Ελλάδα. 1 Δεκ. 2019 Σημ. 1: Ο υφυπουργός, μετά το 2 εβδομάδων τουριστικό ταξιδι του στην Β. Αμερική, χωρίς μία συνάντηση με αξιωματούχο ΗΠΑ ή Καναδά (έστω τοπικό) γιά να προωθήσει την Ελλάδα, συνεχίζει με 10ήμερο τουριστικό ταξίδι στην Αυστραλία, γιά να προωθήσει κι εκεί, όχι τα συμφέροντα της Ελλάδας, αλλά τον Κυριάκο Μητσοτάκη (προσωπικά) και τα συμφέροντα της εφημερίδας του. Πιστοποιεί έτσι, το...''ήθος'' της κυβέρνησης Μητσοτάκη. Σημ. 2: Ο υφυπουργός Εξωτερικών Αντ. Διαματάρης, πιστεύει (ναι, πιστεύει και πράττει ανάλογα) ότι στον απόδημο Ελληνισμό, ΜΟΝΟ ένα ελληνόφωνο ΜΜΕ υπάρχει και αυτό είναι η... εφημερίδα του ''Εθνικός Κήρυξ'' Αστόριας Νεας Υόρκης !!! Με αποτέλεσμα, να ενώσει όλα τα ομογενειακά ΜΜΕ στις ΗΠΑ... εναντίον του, ενώ τελευταία, ακόμα και Δεξιοί, δεν λέγουν καλά λόγια γιά τον πρωθυπουργό, επικρίνοντάς τον γιά την λαθεμένη-αστεία επιλογή του. Σημ. 3: Ο υφυπουργός, κατόρθωσε το ακατόρθωτο. Σε 4 μήνες να ενώσει σχεδόν όλα τα ομογενειακά ΜΜΕ ΗΠΑ, εναντίον του και εναντίον του Κυριάκου Μητσοτάκη. Πρόκειται γιά μοναδικό επίτευγμα. .............. Διαματάρης και ''οικογένεια Μητσοτάκη'' Το ''ΚΑΛΑΜΙ'' έκανε αυτό που έμαθε να κάνει 25+ χρόνια: Να λέει τα πράγματα με το όνομά τους και να ''ξεγυμνώνει'' επιτήδειους και ''παπατζήδες'', που χρησιμοποιούν την Ομογένεια γιά προσωπικά τους συμφέροντα. Ο υφυπουργός Εξωτερικών, ως ''νάρκισσος'', μπορούσε να δηλώσει, όχι μόνο ''απόφοιτος πανεπιστήμιου Κολούμπια'', αλλά και... πατριάρχης γιά να ''εντυπωσιάσει'', στο ελληνικό ''γκέττο'' Αστόριας και σε αφελείς, άσχετους με Ομογένεια, πολιτικούς Ελλάδας. Με στόχο να επωφεληθεί οικονομικά η -μικρής κυκλοφορίας- εφημερίδα του ''Εθνικός Κήρυξ'' Αστόριας Νέας Υόρκης. Φυσικά, οι ''παλιοί'' στις ΗΠΑ αντιλαμβάνονται ότι, δύσκολα (ή ''αναγκαστικά'') θα διώξει ο πρωθυπουργός τον υφυπουργό του, που του εξευτέλισε το ''δόγμα'' περί ''αριστείας''. Οι σχέσεις του υφυπουργού με την οικογένεια, κρατούν 40 χρόνια. Σχέσεις οικονομικές, βασικά. Ο υφυπουργός ήταν ο άνθρωπος που ''βοηθούσε'' τον μακαρίτη -και ''συνεργάτη'' της CIA- Kων/νo Μητσοτάκη, να τοποθετεί στις ΗΠΑ τα χρήματα που αποκτούσε εξαιτίας ''ρουσφετιών'' και λοιπών ''διευθετήσεων'' και ''πράξεων''. Μέρος αυτών τοποθετήθηκε γιά ''συνεταιρισμό'' στην εφημερίδα του υφυπουργού. Ο μακαρίτης Μητσοτάκης ήταν αυτός που φρόντισε να έρθουν τα πρώτα χρήματα από Αθήνα, σε βαλιτσάκι μέσω εργαζόμενης στην ''Ολυμπιακή'', γιά να αγοραστεί η εφημερίδα ''Εθνικός Κήρυξ'' Αστόριας Νέας Υόρκης, τέλη δεκαετίας '70, από τους Γιώργο Λεονάρδο και Αντώνη Διαματάρη. Φρόντισε να σταλούν και τα υπόλοιπα γιά να φύγει ο Λεονάρδος. Από τότε, εκατομ. κρατικού ή επιχειρηματικού χρήματος Ελλάδας δόθηκαν στην εφημερίδα χάρη στην μεσολάβηση της οικογένειας Μητσοτάκη. Είναι στο DNA της οικογένειας να ''φροντίζει'' τα μέλη της και τους υποστηρικτές της, με ''ρουσφέτια'' και με κρατικό ή άλλο χρήμα. Εξαίρεση, δεν θα μπορούσε να αποτελέσει ο σημερινός πρωθυπουργός. Μη ξεχνάμε ότι αξίες όπως ήθος, ευθύτητα, εντιμότητα, αξιοπρέπεια, δεν χαραχτηρίζουν τους ευθυνόφοβους πολιτικούς του σάπιου ψευτο-κράτους των Αθηνών. Την περασμένη δεκαετία, με Ντόρα στο Εξωτερικών, ένα απλό τηλεφώνημα π.χ. σε Αντώναρο ή Ρουσόπουλο, αρκούσε γιά να σταλούν 50 ή 100 χιλιάδες -ως ''χορηγία'' ή ''κρατικές καταχωρήσεις''- στην εφημερίδα ή σε -μακαρίτη- ''τηλεοπτικό αστέρα'' Αστόριας Νέας Υόρκης. Σίγουρα και ο πρ. πρωθυπουργός Αντ. Σαμαράς, θα έχει να πει γιά τις ''χοντρές επιταγές'' από ''Εθνική Τράπεζα'', που δίνονταν στην εφημερίδα, όταν ο μακαρίτης Κων/νος Μητσοτάκης ''ήταν στα πράγματα''. Ο υφυπουργός, με τα περί ''πτυχίου Κολούμπια'' -που αποκάλυψε το ''ΚΑΛΑΜΙ''- ''τραυματίστηκε'' βαρειά. Το ίδιο και η πλαστή περί αριστείας εικόνα της κυβέρνησης. Η ζημιά γιά τον πρωθυπουργό είναι πολύ μεγάλη, όχι περισσότερο από τα περί ''πτυχίου'', αλλά από τις ''σαχλαμαρίζουσες'' και ανόητες δηλώσεις και πράξεις του υφυπουργού του στην Β. Αμερική, που ζημιώνουν πολύ το κυβερνητικό κόμμα. Αλλά και η Oμογένεια ΗΠΑ εκτιμά, ότι ο υφυπουργός, ως Ομογενής, την διασύρει συστηματικά. Το χειρότερο, τεράστιο πρόβλημα, είναι η μεγάλη καταστροφή που προκάλεσε ο υφυπουργός με την εφημερίδα του, τα τελευταία 40 χρόνια, στην Ομογένεια ΗΠΑ. Με αισχρή παραπληροφόρηση, προώθηση ''φελλών-ημέτερων'' και ''όλα γιά το δολάριο'', γεγονός που θα μας απασχολήσει μελλοντικά. 'Οταν ο υφυπουργός Εξωτερικών, ''αρμόδιος γιά Απόδημους'', στο πρόσφατο ταξίδι του στην Βόρεια Αμερική, δηλώνει σε δημόσια συγκέντρωση στο Τορόντο «αν θέλετε να κάνετε επενδύσεις στην Ελλάδα, μην πάτε σε υπουργεία, ελάτε στο γραφείο μου» και «αν δεν υπήρχε η εφημερίδα ''Εθνικός Κήρυξ'', δεν θα υπήρχε Ελληνισμός στις ΗΠΑ», υπάρχει πρόβλημα μεγάλο. Τέτοιες δηλώσεις, παραπέμπουν σε σκέψεις ότι ο ''νάρκισσος'' υφυπουργός πιθανά να χρειάζεται την βοήθεια ψυχολόγου. Δεν θα σχολιάσουμε -γιά τώρα- και την επιθυμία του υφυπουργού να γίνει πρόεδρος Δημοκρατίας στην Ελλάδα, ο συν-πρόεδρος του ''Ιδρύματος Νιάρχου'', περιμένοντας, ο υφυπουργός, το ''δώρο'' του, από τον συν-πρόεδρο, γιά την ''μεσολάβησή'' του στον Κυριάκο Μητσοτάκη. Σημ.: Το ''Κ'', τις πρώτες 52 ώρες, μετά την αποκάλυψη περί ''πτυχίου Διαματάρη'', έλαβε 184 emails. Αδυνατεί να απαντήσει σε όλα, αλλά οι αποστολείς να είναι βέβαιοι ότι διαβάστηκαν με προσοχή. kalami.us / 3 Δεκ. '19 .............. Μία από τις πολλές επιστολές: «Ο Διαματάρης και το ανύπαρκτο πτυχίο του

Το ζήσαμε κι αυτό: επιδημία ψεύτικων πτυχίων στα "ανώτατα" αστοριανά στρώματα της Ομογένειας! Πρώτα ο νέος διευθυντής Παιδείας της Αρχιεπισκοπής, ένας Κουρλαμάνης από την Αστόρια, που καμαρωτός κορνίζωνε ένα πτυχίο ντοκτοράτου στο γραφείο του και δήλωνε επίσημα "ντόκτορ", ενώ αποδεδειγμένα δεν είναι. Τώρα και ο έκδότης της αστοριανής εφημερίδας "Εθνικός Κήρυξ" (γνωστότερης ως "Εθνικός Κόραξ") που από χρόνια πλασάριζε τον εαυτό του ως "μάστερ" κάτι σπουδών για "διοίκηση επιχειρήσεων" στο ξακουσμένο πανεπιστήμιο Κολούμπια της Νέας Υόρκης, ενώ καταφανώς δεν είναι. Υποτίθεται ότι και οι δυο αυτοί τύποι αποτελούν πρότυπα ανθρώπων πετυχημένων, μοντέλα για κάθε έλληνα μετανάστη, υποδείγματα προς μίμηση. Τι απογοήτευση! Οι δήθεν ''καθοδηγητές'' της ομογένειας, ο ένας στο ανώτερο σχολικό περιβάλλον και ο άλλος με την εφημεριδοειδή φυλλάδα του σε ευρύτερο πλαίσιο, να χρησιμοποιούν ανέντιμα και εξαπατητικά μέσα για κοινωνικό σκαρφάλωμα και προώθηση των προσωπικών τους συμφερόντων! Θάταν υπερβολή αν στην περίπτωση αυτή μιλούσαμε για κοινωνικά αποβράσματα; Πάντως, η διαπίστωση του κοινωνικο-ομογενειακού αυτού φαινόμενου, όπου δεν παραπλανάται αλλα κυριολεκτικά εξαπατάται η κοινή γνώμη, είναι αποκαρδιωτική. Ταυτόχρονα όμως ενέχει και πολλούς κινδύνους για το υγιές μέλλον της ομογένειας που με κανένα τρόπο δεν μπορεί να κτιστεί πάνω στο ψέμμα και την απάτη. Λυπηρά όλα αυτά. Άραγε θα ζήσουμε ακόμη και άλλα τέτοια; Χαρ. Νταγάκης Glen Cove, NY» .......... Σχετικό άρθρο...

Ασυμβίβαστο και διαπλοκή: Παραμένει CEO στην εφημερίδα του, ο υφυπ. Αντ. Διαματάρης

Επιτρέπεται η αναδημοσίευση, με την προϋπόθεση ότι θα αναφέρεται η πηγή: www.kalami.us

''KALAMI.us'' is committed to publishing a diversity of letters to the editor. We'd like to hear what you think about this or any of our articles. Our email: kalami@kalami.net

ΔΙΕΥΚΡΙΝΗΣΗ: Ελληνόφωνα ΜΜΕ στις ΗΠΑ (βασικά Αστόριας Ν. Υόρκης), αποδέκτες αρχιεπισκοπικών / εκκλησιαστικών χορηγιών-καταχωρήσεων, όπως και κρατικών (ΕΟΤ κ.ά.) από Ελλάδα, ΔΕΝ γίνεται να έχουν ''αντικειμενική άποψη'' ή ''αντικειμενική κάλυψη γεγονότων'' που αφορούν την Ομογένεια. Απλά αδιαφορούν γιά την ουσία των θεμάτων και δεν κάνουν κριτική στους χορηγούς τους, ακόμα και όταν αυτοί ζημιώνουν το σύνολο, περιοριζόμενα σε ανούσια ''υμνολόγια''. Το ''Κ'' ουδέποτε ζήτησε ή έλαβε τέτοιας μορφής χορηγίες-καταχωρήσεις, επιλέγοντας να διατηρήσει την ανεξαρτησία του, χωρίς περιορισμούς από ''χορηγούς'' και ''συμφέροντα''.